জলপাইগুড়ি রোড স্টেশন থেকে মিলবে নতুন ট্রেন পরিষেবা

জলপাইগুড়ি: যাত্রীদের জন্য সুখবর। জলপাইগুড়ি (Jalpaiguri) থেকে শিয়ালদহগামী জলপাইগুড়ি রোড স্টেশন থেকে নতুন সাপ্তাহিক ট্রেন পরিষেবা (New Train Service) চালু হতে চলছে। ইতিমধ্যে নতুন ট্রেনের ঘোষণা করেছে রেল বোর্ড৷ সাংসদ জয়ন্ত রায় শনিবার সাংবাদিক বৈঠক করে জলপাইগুড়ি নতুন রেল পেতে চলছে বলে ঘোষণা করলেন। তিনি বলেন, বন্দে ভারত ট্রেন জলপাইগুড়িতে চালানোর চেষ্টা করা হচ্ছে। এখুনি বন্দে ভারত হচ্ছে না। তবে বিকল্প ট্রেন চালানো যেতেই পারে, সেই ব্যবস্থা করা হয়েছে বলে জানান তিনি।

আরও পড়ুন: অবৈধভাবে ভারতে প্রবেশ করতে গিয়ে গ্রেফতার ৪ বাংলাদেশি

রেল দফতর সূত্রে জানা গিয়েছে, প্র‍তি সপ্তাহে শুক্রবারে রাত ১১টা বেজে ৪০ মিনিটে শিয়ালদহ ছেড়ে এনজেপি স্টেশনে পৌঁছবে ট্রেন শনিবার সকাল সাড়ে দশটায় নাগাদ৷ সেখান থেকে জলপাইগুড়ি রোড স্টেশনে পৌঁছাবে দুপুর বারোটা পনেরো মিনিটে৷ সেই ট্রেনই শনিবার রাত সড়ে আটটায় জলপাইগুড়ি রোড স্টেশন থেকে ছেড়ে সোয়া নটায় এনজেপি হয়ে রবিবার সকাল আটটা নাগাদ শিয়ালদহে পৌঁছবে। ট্রেনটি রুট হচ্ছে নৈহাটি, কৃষ্ণনগর, বহরমপুর সহ ১১টি স্টেশনে থামবে। মোট ট্রেনের ১৯ কামরার থাকছে। এই ট্রেন পরিষেবা চালু হলে ব্যবসায়ীদের পাশাপাশি সবচেয়ে বেশি সুবিধে হবে রোগীদের যাতায়াতে। এ ছাড়া জলপাইগুড়ি কলকাতা হাইকোর্টে কাজ করতে আসা সবার এবং মেডিক্যাল কলেজের চিকিৎসক ও পড়ুয়াদের সুবিধে হবে বলে মনে করা হচ্ছে।

অন্য খবর দেখুন